सदा सर्वदा योग तुझा घडावा

तुझे कारणी देह माझा पडावा |
उपेक्षु नको गुणवंता अनंता |
रघुनायका मागणे हेचि आतां ||१||   जय जय रघुवीर समर्थ ||

कैलासराणा शिव चंद्रमौळी |
फणिंद्र माथा मुकुटी झळाळी ||
कारुण्य सिंधू भवदुःखहारी |
तुजवीण शंभो मज कोण तारी ||३||

मोरया मोरया मी बाळ तान्हें |
तुझीच सेवा करु काय जाणे ||
अन्याय माझे कोट्यानुकोटी |
मोरेश्वरा बा तू घाल पोटी ||४||

ज्या ज्या ठिकांणी मन जाय माझे |
त्या त्या ठिकांणी निजरूप तुझे ||
मी ठेवितो मस्तक ज्या ठिकांणी |
तेथे तुझे सदगुरू पाय दोन्ही ||५||

अलंकापुरी पुण्य भूमी पवित्र |
तिथे नांदतो ज्ञानराजा सुपात्र ||
तया आठविता महापुण्यराशी |
नमस्कार माझा सदगुरू ज्ञानेश्वराशी ||६||
वर्ग:श्लोक